Al-Sjabaab verantwoordelik vir Somaliese selfmoordbom – praag.co.za — 20 jaar jonk!
Die militante Islamitiese groep, al Sjabaab, teiken gereeld staatsamptenare in pogings om die Westers-gesteunde regering van Somalië omver te werp. Die groep het aanspreeklikheid vir die voorval aanvaar.
"Ons het Saeed Ali, die tesourier van Galkayo, en verskeie polisiebeamptes wat hom opgepas het, doodgemaak," het Sjeik Abdiasis Aboe Moesab, al Sjabaab se woordvoerder vir militêre operasies, aan Reuters gesê.
Majoor Noer Ahmed, 'n polisiebeampte, het aan Reuters gesê Saeed Ali en sy wagte is geteiken toe hulle in 'n voertuig wou klim.
Ooggetuies sê twee omstanders is ook in die ontploffing dood, maar dit kon nie onmiddellik bevestig word nie.
Die VSA het verlede jaar 'n 20 jaar oue wapenverbod teen Somalië verbreek deur die opleiding aan die land se intelligensie-gemeenskap te verskaf.
Die opleiding asook die implementering van spesiale magte is sonder kennisgewing aan die Verenigde Nasies gedoen, volgens 'n nuwe verslag.
Die ongemagtigde intelligensie-opleiding is vervat in 'n verslag van die Verenigde Nasies wat nuwe besonderhede oor die Amerikaanse oorlog teen Al-Kaida aan die lig bering.
Die verslag, wat uitgereik is deur die VN se Somalia Eritrea Monitoring Group (SEMG) bevat besonderhede oor drie geheime Amerikaanse programme om Somaliese veiligheidsdienste in hul stryd teen Al-Sjabaab, die Somalië filiaal van Al-Kaida, by te staan.
Skrywer praagGepubliseer op 1 April 2016 Kategorieë Internasionale nuus, NuusSleutelwoord Al Sjabaab, Puntland, VSA